ARISTOTELOVA NAUKA O ROBSTVU 


Česlo se puta pripisuje Aristotelu nauka, da su neki ljudi 
po svojoj naravi robovi, a drugi gospodari; da su dakle neki ro- 
đeni zato, da robuju, a drugi, da gospoduju. Tko znade, koliko 
> tom ovisi, što se pripisuje ovomu možda najvećemu filozofu 
ovih vremena, čiji gles i sada odjekuje po čitavom svietu razgo- 
vietno pored svih smetnja, taj će jamačno željeti, kako bi doznao, 
to je Aristotel doista naučavao glede robstva. Ovoj želji neka 
udovolii moj članak, a time ću ujedno obrazložiti, što sam kratko 
; tom kazao u svojoj Poviesti filozofije (I. str. 172). 

. Aristotel je očitovao svoje mišljenje u obširnoj razpravi u 
prvoj knjizi svoje Politike, gdje izpituje podrietlo države i nje- 
zine temelje. 


I. ŠTO ZNAČI KOD ARISTOTELA IZRAZ »PHYSElu (PO PRIRODI) 

Da možemo izpravno shvatiti, u kojem smislu Aristotel upo- 
trebljava izraz po naravi rob, po naravi gospodar — physei doulos, 
physei despotes — moramo promatrati, kako se služi izrazom 
physei“, da protumači podrietlo kuće i sela i države. 

1. Evo kako postaje kuća:' »Najprije se moraju združiti u 
dvoje oni, koji ne mogu biti jedan bez drugoga, kao mužko i 
seusko poradi rađanja, i to ne za to, jer sami tako hoće, nego jer 
'maju, kao i ostala osjetna bića i biline, naravnu težnju, ostaviti 
za sebe biće, koje je njima slično. A ono, što po prirodi upravlja 

ono, što stoji pod upravom, združuje se poradi spasa, jer po 
ioirodi upravlja i gospoduje ono, što je sposobno mišlju pred- 
viđati; a ono, što je sposobno tielom ovo izvesti, stoji pod upra- 
vom te je po prirodi podložno. Zato služi gospodaru i robu isto 
na korist“. Smisao je navedenih rieči ovaj: Ljudi po svojoj na- 
avi teže za tim, da imaju potomstvo; zato je ženitba između 
mužkoga i ženske prirodna uredba, jer bez nje ona težnja ne 
nu mogla biti izpunjena. Isto tako ljudi po svojoj naravi teže 
“a svojim spasom, t. j. da mogu živjeti, i to što bolje, da se 
udovolji što bolje njihovim potrebama. Zato je nuždno ujedi- 
"jenje između gospodara i podanika, t.j. između onoga, koji 
upravlja, i onoga, koji stoji pod upravom, jer je ljudska pri- 
roda takva, te nemaju svi jednakih sposobnosti. Jedni vide, kako 
'M ose moglo udovoljiti potrebama, a nemaju sila, koje su nuždne, 
da se mogu osnove izvesti. Drugi opet nemaju one spoznajne 
jakosti, ali imaju tjelesne sile, koje su nuždne, da mogu izvesti 


Poli. 1, 2; 1252 a 26--34 
25 


osnove, koje je drugi zamislio. Zato je nuždno, da se ujedine 
poradi zajedničke potrebe i onaj, koji može zamisliti osnove, i onaj, 
koji ih može izvesti. 

Na ovom je temelju Aristotel sagradio čitavu svoju filo- 
zotiju družtvovnoga života, od obitelji pa sve do države. Zato 
treba da pomno promotrimo ovaj temelj. Njegov je smisao ovaj: 
Tko teži za svrhom, teži i za sredstvom, bez kojega ne može 
postići svrhe. Ovo je sigurna istina. Kakva je dakle težnja za 
svrhom, takva je i težnja za nuždnim sredstvom. Ako je težnja 
za svrhom neodoljiva, neodoljiva je i težnja za sredstvom, Ako 
li je težnja za svrhom slobodna, slobodna je i težnja za sred- 
stvom. Iz toga, što je neko sredstvo za postizavanje neke svrhe 
nuždno, ne sliedi, da se ovo sredstvo nuždno mora upotriebiti, 
nego samo to, da ga mora upotriebiti onaj, koji hoće da postigne 
onu svrhu. Ali i onda treba razlikovati između sredstva, koje 
je posve individualno određeno, i sredstva, koje je određeno samo 
prema svojoj vrsti. I kod težnje za svrhom treba razlikovati, je 
li nuždna samo obćenito govoreći, ili i za svakog pojedinca. Što 
znači ovo razlikovanje, biti će odmah jasno, ako ipromotrimo 
pod ovim vidikom ženitbeni i službenički odnos. 

Istina je, da ljudi teže za tim, da ostave iza sebe potom- 
stvo, a ovoga nema bez ženitbe; zato ljudi teže za ženitbom. Ali 
ljudi samo obćenito govoreći imaju težnju za potomstvom, a ne 
svaki pojedinac. Zato ljudi teže za ženitbom samo obćenito go- 
voreći, a ne svaki pojedinac. Osim toga i onaj, koji teži za že- 
nitbom, ne teži nuždno za ženitbom s ovom individualnom oso- 
bom, nego može birati. Iz toga sliedi, da ljudi obćenito govo- 
reći sklapaju ženitbe, te je neženja iznimka, pa ipak je svaki 
pojedinac slobodan i glede ženitbe uobće i glede izbora osobe, 
s kojom 'želi sklopiti brak. U tom je smislu ženitba prirodna 
uredba, te je čovjek po prirodi ili muž ili žena, naime u braku. 
Ali iz samoga ovoga još ne sliedi, da se brak ne može razki- 
nuti. Da je pojedini brak nerazrješiv, ovo sliedi iz posebne pri- 
rode njegove svrhe, a ne iz toga samoga, što je prirodna uredba, 
Brak ne ide samo za tim, da se rađaju djeca, nego i za tim, da 
se odgoje, pa da bračni drugovi provode i zajednički život u lju- 
bavi. Poradi toga brak mora biti nerazrješiv, a ne za to, što je 
prirodna uredba. Što brak može služiti i drugim svrhama, oso- 
bito ekonomske i političke prirode, lo je posve slučajno, te zato 
ne može biti nikakav razlog, da se razvrgne, niti može biti glavni 
razlog, da se sklapa, U ovom je dakle smislu ženitba ili brak 
prirodna uredba ili zahtjev prirode ili postoji po prirodi — 
physei. 


2, Da vidimo, u kojem je smislu službenički odnos prirodan. 
Kako Aristotel kaže, ovaj je odnos nuždan »poradi spasa — dia 
ten soterian«, Rieč spas (soteria) u prvom redu znači sačuvanje 
života. Ali, kako se iz samog izraza »koristi — sympherei«* ra- 

zabire, treba to razumjeti i u širem značenju, te znači isto, što 
služiti udovoljavanju koje god potrebe. Zato su mogući i najraz- 
ličitiji takvi odnosi, koji idu za udovoljavanjem tolikih potreba. 
Ovih ima bezbroj. Sjelimo se samo nekih vrsta. Svatko treba 
hrane, da može živjeti. Tako i odiela i stana. Treba i pouke i 
zabave. Treba i nekoga, kome će dobro činiti bilo na materijalni 
ili na duhovni način. Treba i družtva, da može drugomu očiio- 
vati svoje misli i osjećaje. Sve se to po sebi razumije, a Ari- 
stotel i na raznim mjestima i kod raznih zgoda izričito priznaje. 
Tako izpitujući, da li onaj, koji je blažen ili potpunoma sretan, 
treba prijatelja, odgovara:* »Čini se, da je nezgrapno, sva dobra 
pripisivati sretnomu, a izuzimati prijatelje, koji su najveće vanjsko 
dobro. Osim toga, ako na prijatelja više spada dobročinstva iz- 
kazivati, negoli primati, to spada na dobroga i na krepost, dobro 
činiti; ako li je ljepše, dobro činiti prijateljima, negoli tuđinci- 
ma, čestit čovjek trebat će onih, koji će dobročinstvo primati. 
Zato i pitaju, jesu li prijatelji nuždniji u nesreći ili u sreći, bu- 
dući da onaj, koji je nesretan, treba dobročinitelja, a onaj, koji 
je sretan, treba nekoga, kome će dobro činiti. I nezgrapno je, 
sretnoga činiti samotnim, jer nitko ne bi želio u samoći posjedovati 
sva dobra; čovjek je naime za građanski i zajednički život od- 
ređen po svojoj naravi.« 

Jasno je, da niesu sve potrebe jednake. Hrana je bezuvjetno 
nuždna za uzdržavanje života, Slično, premda u manjem stepe- 
nu, odielo i stan, Pouka je nuždna, da se čovjek može usavršiti 
i sačuvati, što već ima. Zabava je nuždna, da život bude ugodniji. 
I djelokrug je nuždan, da čovjek može imati zadovoljstvo, da 
nije suvišan, Nuždan je i savjet i utjeha, da čovjek može lakše 
svladati sumnje i potežkoće, Zato je posve naravno, da postaju 
takve zajednice, kojima se udovoljava ovim potrebama. Ali u 
prvom redu nuždne su one zajednice, koje udovoljavaju životnim 
potrebama, t. ja koje idu za uzdržavanjem života, Zato su ove 
zajednice prirodne u prvom redu. Ali i ovdje treba primietiti, da 
Ova potreba postoji samo obćenito govoreći, jer može netko odo- 
ljeti ovoj potrebi, kao oni, koji štrajkuju glađu; slično, kaošto 
može netko ostati neženja, premda obćenito govoreći ljudi teže 
za ženitbom. Osim toga i kod potrebe za uzdržavanjem života 
ostaje sloboda izbora, gdje će tražiti pomoć ili s kime će se slo- 
žiti. Nadasve treba iztaknuti, da ova zajednica nije nerazrješiva 
poput bračnoga veza, jer se svrha ove zajednice postizava bez 
takve nerazrješivosti te bi ova samo škodila. Može se dogoditi, 
da Je netko u nekom slučaju prisiljen, da kod nekoga traži po- 
moć, nudajući rad za uzdržavanje. Ali prilike se mogu promieniti, 
te ne treba više ove pomoći. Ne valja ni to zaboraviti, da netko 
može u jednoj sivari trebati pomoći, a u drugoj pomagali ono- 


mu istomu, od kojega prima pomoć, ili nekomu drugomu ili raz- 
nim drugima, 

Isto tako je fikcija i čovjek, koji ne bi nikomu drugomu 
služio, Što dakle Aristotel kaže, da onaj, koji predviđa, po na- 
ravi upravlja; a onaj, koji tielom izvodi njegove osnove, da po 
naravi stoji pod njegovom upravom, ne smijemo generalizirati, 
kao da jedan čovjek uviek i u svemu predviđa ili stvara osnove, 
a drugi da uviek i u svemu samo izvodi ove osnove. Aristotel 
iednostavno kaže: »Upravlja i gospoduje po prirodi, što je spo- 
sobno mišlju predviđati; a ono, što je sposobno tielom ovo iz- 
vesti, stoji pod upravom te je po prirodi podložno, Zato služi 
gospodaru i službeniku isto na korist« (to men gar dynamenon te 
dianoia prooran archon physei, to de dynamenon to somati tauta 
poiein archomencn kai physei doulon). Nikakvim znakom ne na: 
pominje, da si predstavlja nekoga, koji samo predviđa, i to uviek 
i u svemu; i drugoga, koji ne može ništa predviđali, nego samo 
tielom izvesti osnove onoga prvoga, Ničim ne napominje, da za- 
mišlja nekoga, koji bi uviek i u svemu upravljao; a drugoga, koji 
bi uviek i u svemu samo izvađao osnove nekoga drugoga. Niti 
ikako pokazuje, kao da su ova ista dvojica uviek i u svemu me- 
đu sobom združeni kao gospodar i sluga ili rob. 

Zato treba Aristotela tako razumjeti, kaošto odgovara istini. 
A istina jest: Kad se radi o tom, da se izvede neko djelo ili da 
se udovdlji nekoj potrebi, onda je naravno, da vodi onaj, koji 
može kazati, što treba učiniti i koja sredstva upotriebiti; a onaj 
drugi, koji ima sile, koje su nužne, da se osnove izvedu, ireba 
da se dade voditi kod ovoga posla. Kod drugoga posla možda 
će obratno biti podieljeno znanje kao i sile, te će onda naravno 
voditi onaj, koji je kod prijašnjeg posla slušao, a drugi će na: 
ravno slušati. 

Ne smijemo dakle onog izraza »physei — po naravi« tako 
tumačiti, kao da znači, da onaj čovjek ima takvu narav, gospo- 
darsku ili službeničku ili robsku narav, nego u smislu »logički«. 
Tako i mi kažemo, da je posve naravno, da kod nekoga posla onaj 
vodi, koji može kazati, kako treba raditi; a da sluša onaj, koji 
nema onoga znanja, ali koji može izvesti, šlo mu drugi kaže 
Pa ipak time nipošto ne ivrdimo, da ovo zahtieva narav jednoga 
i drugoga ove dvojice, koji se tako združuju za posao. Zato kod 
prievoda rieči »physei« ne smiemo dodati rieči »svojoj«, nego 
jednostavno »po naravi«, ili možemo dodati rieč »stvari«, ili ka- 
zati »naravno«. Na sve ovo treba dobro paziti, da ne bismo Ari- 
slotela krivo shvatili te mu pripisivali očito krivu nauku, kaošto 
je nauka, da je netko po svojoj naravi gospodar ili rob (despotes 
—  doulos). 

I. ŠTO JE PREMA ARISTOTELU »DOULOS« (ROF) 

Prije nego Aristotel odgovori na ovo pitanje, istražuje, što 
je uobće »doulos« (rob). Postavio sam na prvo mjesto grčki izraz. 
da iztaknem sumnju, može li se posve izpravno prevesti izrazom 

rob«. 

1. Aristotel ovako postupa. Najprije ustanovljuje činjenicu, 
da je rob neka vrsta živog oruđa:“ »Razne su vrste oruđa, Jedno 
je bez duše, drugo ima dušu. Tako je kormilo kormilarevo oru- 
đe, koje nema duše; a podkormilar je njegovo oruđe, koje ima 
dušu. Pomoćnik (hyperetes) je naime u vještinama neka vrsta 
oruđa. Tako je i vlastničtvo (ktema) oruđe, koje služi životu (pros 
zoen), ne samo pojedina stvar, koju posjedujemo, nego i sve za- 
jedno (he ktesis) je neko množtvo (plethos) raznih oruđa. A rob 
je neko vlastničtvo pojedine stvari, koja ima dušu (ho doulos 
ktema ti empsychon), i kao jedno oruđe na mjestu mnogih, svaki 
je pomoćnik (kai hosper organon pro organon, pas ho hyperetes)«. 
Rob je dakle oruđe, jer je pomoćnik, a svaki je pomoćnik neka 
vrsta oruđa. Ali nije svaki pomoćnik rob, nego samo onaj, koji 
je vlastničtvo onoga, kojemu služi. Aristotel služi se izrazom »kle- 
ma«, koji znači neko stečeno vlastničtvo (od glagola ktaomai — 
steći), Rob je uviek nečije stečeno vlastničtvo. Iz toga sliedi, da 
prema Aristotelu onaj, koji nije ničije vlastničtvo, nije rob. A 
svako vlastničtvo predpostavlja određenog vlastnika. Ne može 
dakle biti rob onaj, koji nema određenog vlastnika. Kod loga 
treba točno odredili, što znače ove rieši »vlastnik« i »vlastničtvo: 
— »ktema«. Kako se razlikuje vlastnik dieteta od vlastnika ro- 
ba? Ili vlastnik žene od vlastnika robkinje? Ili vlastnik prijatelja 
od vlastnika roba? Ili vlastnik suradnika od vlastnika roba? Sve 
su to pitanja od presudne važnosti, koja se ne mogu mimoići, 
kad se izpituje, što je uobće rob. Na žalost, Aristotel ovih pi- 
tanja ne postavlja, nego dalje tumači, kakvo je oruđe rob. 

On veli: »Budući da se činjenje (poiesis) vrstom razlikuje 
od djelovanja (praxis), pa ipak i jedno i drugo traži razno oru- 
de, nužno se i ovo na isti način razlikuje. A život je djelovanje, 
a ne činjenje ili proizvađanje (ho de bios praxis, ou poiesis estin); 
zato je i rob pomoćnik u onim stvarima, koje se tiču djelova- 
uja (dio kai ho doulos hyperetes ton pros ten praxin). A vlast. 
ničtvo pojedine stvari zove se kao i dio (to de ktema Jegetai 
hosper kai to morion). I dio naime nije samo dio nekoga drugoga, 
nego je posve drugoga; a slično i vlastničivo pojedine stvari (to 
te gar morion ou monon allou esti morion, alla kai holos allou; 
homoios de kai to ktema). Zato je robov gospodar samo gospodar, 
a nije njegov; a rob je ne samo gospodarov rob, nego i posve 
njegov (dio ho men despotes tou doulou despotes monon, ekeinou 
d'ouk estini, ho de doulos ou monon despotou doulos estin, alla 
kai holos ekeinou).« Promotrimo pomno, što Aristotel kaže. On 
predpostavlja kao poznatu i priznatu činjenicu, da su činjenje 
Iproizvađanje) i djelovanje, kojim se ništa ne proizvađa, dvie 
razne vrste djelatnosti. Isto tako predpostavlja kao poznatu i 
priznatu činjenicu, da se za razne vrste djelatnosti treba služiti 
raznim vrstama oruđa, jer oruđe mora odgovarati djelu, kojemu 

služi. Onda postavlja pitanje, kojoj vrsti djelatnosti pripada (ljud- 
ski) život. Njegov je odgovor, da je (naš) život neko djelovanje, a 
ne proizvađanje. Time jamačno Aristotel neće da kaže, da onaj, 
koji živi, ne može ništa proizvesti, nego da proizvađanje pred- 
postavlja život, a da ga ne sačinjava. Lako ćemo ovo priznati. 
Ali nije tako lako vidjeti, kako iz toga sliedi, da je rob po- 
moćnik u onim stvarima, koje se tiču djelovanja, a ne proizva- 
đanja. Svaki čovjek, pa i rob, očevidno štošta proizvodi. Kako 
dakle, da rob ne bi mogao služiti u onim stvarima, koje se odnose 
na proizvađanje? Aristotelov odgovor na ovo pitanje imademo tra- 
žiti u tome, što sliedi, On veli, da je vlastničtvo pojedine stvari 
poput nekog diela svoga vlastnika;-a rob je vlastničtvo svoga gos- 
podara; prema tome je rob dio svoga gospodara. Dio nije samo 
dio nekoga drugoga, nego je posve njegov. Budući da je i vlast- 
ničtvo pojedine stvari dio svoga vlastnika, zato je i ova stvar posve 
njegova. Zato je i rob dio svoga gospodara i posve njegov, jer 
je njegovo vlastničtvo. Naprotiv vlastnik nikako ne pripada svome 
vlastničtvu, kao ni cjelina svome dielu, Zato ni gospodar nikako 
ne pripada svome robu, dok rob podpuno pripada svome gos- 
podaru kao njegov dio i njegovo vlastničtvo. 

2. Čitavo se ovo Aristotelovo izvađanje osniva na pred- 
postavci, da dio posve pripada onomu, čiji je dio, a vlastničtvo 
pojedinih stvari da je dio svog vlastnika, i da je rob vlastničtvo 
svoga gospodara. Ako ikada, ovdje treba što pomnije izpitati smi- 
sao predpostavki i njihovu valjanost, budući da o njima ovisi nau- 
ka o robstvu. 

Što dakle znači: dio posve pripada onomu, čiji je dio? 
Znači li prema Aristotelu to, da ono, što je nečiji dio, ne mo- 
že biti dio ničega drugoga? Jamačno može isti čovjek biti dio 
ii član raznih družtava. Hoće li Aristotel da kaže, da ono, što 
je dio, ne može imati nikakve posebne djelatnosti, izvan zajedničke 
čitave cjeline, kojoj pripada? I to je očito krivo, jer član družtva 
ima svoju djelatnost, koja nikako ne pripada i ne služi družtvenoj 
zajednici. Niti je Aristotel mogao htjeti kazali, da dio ne može 
imati nikakvih prava neovisno o cjelini, kojoj pripada kao dio 
ili član. Bez sumnje član obitelji ili kojegod druge zajednice ima 
svoja prava, što postoje neovisno o obitelji ili drugim zajedni- 
cama, kojih je član ili dio. Da Aristotel sve ovo znade i priznaje, 
o tom nema sumnje. Ako li je Aristotel htio da kaže, da dio 
kao takav posve pripada cjelini, onda je to istina. Član pripada 
posve svojoj zajednici. Član mora vršiti svoje članske dužnosti, 
koje su određene svrhom i prirodom dotične zajednice ili družtva. 
Ali član ne treba da radi samo za dotičnu zajednicu, nego i za 
koju drugu zajednicu, kojoj također pripada, pa i za samoga sebe. 
Vlastiti interesi i interesi raznih zajednica nijesu nužno u neskladu 
među sobom, nego se mogu liepo složiti. Makar čovjek bio samo 
jedan prema svome subjektu, ipak se njegove dužnosti i prava 
među sobom razlikuju i odnose na razne subjekte, ljuđe i družtva. 

Isto tako treba razlikovati, što Aristotel kaže, da rob posve 
pripada svome gospodaru. Drugo je rob kao rob, a drugo rob kao 
čovjek ili kao pripadnik neke zajednice. Rob kao rob je čovjek 
s posebnim dužnostima, koje ima prema gospodaru, vršiti za nje- 
ga neka djela. Kažem neka djela, jer jamačno ne može za nje- 
ga obavljali sva djela. Ne može za svoga gospodara ili na mjestu 
njega misliti i htjeti, spavati ili bdjeti, i drugih djela, kojih 
nitko ne može vršiti preko drugoga. Što dakle Aristotel kaže, da 
rob posve pripada svome gospodaru, ne može značiti, da mora 
sve, što radi, raditi za svoga gospodara. Očito ne treba za gospo- 
dara raditi ni to, čega ovaj ne zahtieva. Makar dakle rob bio 
vlastničtvo svoga gospodara, ipak ne može imati dužnost, sve ra- 
diti za svoga gospodara; prema tome niti ne treba, da bude na 
sve spreman. 

Što Aristotel kaže, da je svako vlastničtvo, dakle i rob, dio 
svoga gospodara, svakako ne može značiti, da je vlastnik sastav- 
ljen od svojih posjeda, svojih novaca i kuća i robova. Posjed ne 
može biti sastavni dio svoga vlastnika, niti se može dobar gospo- 
dar sastojati od loših robova. Ako se dakle kaže, da je vlastničtvo, 
pa i rob, dio svoga gospodara, ovo se smije razumjeti samo u 
nekom prenesenom smislu. Aristotel ne daje nikakva objašnjenja, 
nego jednostavno izvodi definiciju roba, 


3. On postavlja ovu definiciju roba: »Koja je dakle pri- 
roda robova i koje značenje, jasno je iz ovoga, što je rečeno, 
Onaj naime, koji nije svoj po prirodi, nego drugoga, ali je čovjek, 
po prirodi je rob, A drugoga je čovjek, koji je stečeno vlastničtvo, 
premda je čovjek. A stečeno je vlastničtvo oruđe, koje služi za 
rad te je odieljeno«. T. j. rob je neka vrsta oruđa, kojim se gos- 
podar može služiti za rad. Od drugih se vrsta oruđa razlikuje 
time, što je rob čovjek, Kaošto oruđe ne radi u svoje ime, tako 
ni rob. Kaošio je oruđe posve drugoga, a ne svoje, tako i rob. 
Aristotel ne izpituje i ne spominje nikakvih granica u kojima je 
tob samo oruđe svoga gospodara, Niti određuje, za koje poslove 
gospodar smije upotriebiti svog roba. Niti nam kazuje, da li se 
sve, što rob radi, pripisuje gospodaru, te je ovaj za sve odgovoran, 
što rob radi. Niti upozorava na razliku, koju je bio spomenuo 
kod pitanja, može li biti prijateljstvo između gospodara i roba:* 
'Nema prijateljstva niti prava prema stvari, koja nema duše. Ali 
ni prema konju ili volu, niti prema robu kao robu, jer nema ništa 
zajedničkoga. Rob je oruđe, koje ima dušu, a oruđe je rob, koji 
nema duše. U koliko je rob, nema prijaleljstva prema njemu, ali 
u koliko je čovjek, Svaki čovjek ima neko pravo prema: svakomu, 
5 kojim može imati zajednički zakon i ugovor. Može dakle imati 
Prijateljstvo, u koliko je čovjek«, Aristotel dakle razlikuje roba 
pod dva vidika: u koliko je rob, i u koliko je čovjek. Priznaje 

dakle, da je rob čovjek i da ima sva prava, koja pripadaju ćovje- 
ku kao takvomu, Ne prikazuju dakle podpunu Aristotelovu mi- 
sao, koji samo spominju rieči, da je rob oruđe, koje ima dušu, a 
izostavljaju što Aristotel odmah dodaje, da je rob čovjek, i da 
kao lakav ima svoja prava, pa i na prijateljstvo sa svojim gos- 
podarom, 


HL JE LI ITKO PO PRIRODI ROB 


Pošto je Aristotel postavio definiciju roba, odmah prelazi 
na pitanje:“ »Poslie toga treba promatrali, da [i je itko po prirodi 
takav (t. j. rob) ili ne, i da li je za nekoga bolje i pravedno, da 
robuje ili ne; da li je naprotiv svako robstvo protiv naravi«. Odgo- 
vara najprije ukratko (a 20—21): »Nije težko, razumom uvidjeti 
i upoznali iz toga, što se zbiva«, 

1. Aristotelovo mišljenje. Za svoje mišljenje, da se robstvo 
ne protivi uviek naravi, niti da je uviek za roba štetno i nepra- 
vedno njegovo stanje, navodi ove razloge: Prvi je posve obćenite 
prirode:"“ »Vladati i biti pod vladom nije samo jedna od nuždnih 
stvari, nego i koristnih, te se odmah od rođenja neke slvari razi- 
laze tako, te jedne stoje pod vladom, a druge da vladaju«, Ari- 
stotel ovdje govori posve obćenito, a ne samo o ljudima, te ne 
smijemo njegove misli prevesti, kao da su prema njemu nekoji 
zato rođeni, da stoje pod vladom, a drugi da vladaju. Aristotel 
upotrebljava srednji rod, a ne mužki (enia, a ne enioi). Još ma- 
nje Aristotel ovim riečima tvrdi, da nekoji odmah od svoga ro- 
denja imaju dužnosi, drugomu služiti u svemu, a ovaj da se može 
njima služiti u svemu. Da mrivo oruđe može stajali samo pod 
upravom nekoga, koji se njime služi, to je očita istina; ali da 
može i neki čovjek biti samo kao mrtvo oruđe drugoga čovjeka, 
ovo nije jasno. Aristotel navodi drugi razlog, koji je opet posve 
obćenite naravi:'' »Koja se god stvar sastoji od više toga, te po- 
staje nešto jedno, bilo iz suvislih bilo iz raztavljenih djelova, vidi 
se u svakoj ono, što vlada, i ono, što stoji pod vladom«, I ovdje 
Aristotel upotrebljava srednji rod (to archon — fo archomenon), 
a ne mužki (ho archon — ho archomenos). Smisao je dakle nje- 
govih rieči ovaj: Gdje se god nalazi neko jedinstvo između više 
toga ili više sastavnih dielova, nalazi se neko počelo jedinstva 
i nešto ujedinjeno. Bez sumnje ovo vriedi posve obćenito, pa i 
tamo, gdje nema nikakva robstva; i u posve slobodnim družtvima. 
Ali Aristotel još ne spominje ljudskih zajednica, nego na dosa- 
danja obćenita promatranja nadovezuje refleksije o redu, koji 
vlada u živom biću, napose u čovjeku; koji je red koristan, a 
koji štetan po dotično biće:'“ »Životinja sastoji se od duše i tiela, 
od kojih jedno po naravi vlada, a drugo stoji pod vladom. U 
prirodnim stvarima treba odnose promatrati, kad još nijesu 

pokvarene. Zato treba promatrati kod onoga čovjeka, koji je 
najbolje razpoložen prema tielu i prema duši, na kojemu je 
ovo jasno, Kod zlih naime ili kod onih, koji su zlo razpoloženi, 
čini se, da često puta tielo vlada dušom, jer je ova zlo i proliv 
prirode razpoložena, Najprije dakle možemo, kako rečeno, u ži- 
votinji promatrati i gospodarsku i građansku vladu, jer duša vrši 
nad tielom gospodarsku (despotičnu) vlast, a razum (nous) nad 
požudom vrši građansku (političku) i kraljevsku vlast. U tome je 
jasno, da je za lielo i naravno i koristno, što stoji pod vlašću du- 
še; i za trpni dio, da stoji pod vlašću razuma i onoga diela, koji 
ima razum; a obratno, da je svakomu štetno. Kod čovjeka opet 
i kod ostalih osjetnih bića isto tako«. 


Sve je istina, što Aristotel kaže o odnosu između duše i 
tiela, između razuma i požude, Ali ovo još ne dokazuje, da mo- 
že između ljudi postojati isli odnos. Zato Aristotel počima izpo- 
ređivati i razne vrste živo tinja među sobom, najprije aomaće i 
divlje, onda mužko i žensko: »Domaće su životinje po prirodi 
bolje od divljih, pa ipak je za njih bolje, da stoje pod čovjekovom 
vlašću, jer se tako spasavaju. Osim toga mužko je prema žensko- 
me bolje po prirodi, a žensko slabije; ono vlada, a ovo stoji pod 
vlašću«. Nili time Aristotel još nije dokazao, da može po prirodi 
jedan mužki biti rob drugoga mužkoga, 


Napokon Aristotel postavlja i ovu tezu:'“ »Na isti način tre- 
ba da bude i kod svih ljudi«, t. j. da jedni vladaju, a drugi da 
su podložni, Evo, koji treba da služe, ili za koje je barem bolje 
i koristnije, da su drugomu podložni:'* »Koji se dakle toliko raz- 
likuju, koliko duša od tiela, i čovjek od zvieri, ovi su po prirodi 
robovi, kojima je bolje, biti pod vlašću, ako je i onima, o kojima 
je bilo rečeno, A na ovaj su način raspoloženi svi oni, kojih rad 
stoji u uporabi tiela, te je ovo najbolje, što mogu. Po prirodi je 
rob onaj, koji može biti drugoga, pa zato i jest drugoga; i onaj, 
koji ima razuma toliko, te zamiećuje, a ne da ima. Druge naime 
životinje služe poradi bolova, a ne zato, što razumiju. I uporaba 
malo mienja, jer i jedni i drugi obavljaju tielom nuždnu pomoć, 
i robovi i domaće životinje. Priroda ide dakle i za tim, kako bi 
učinila i tjelesa različitim, koja imaju slobodni i robovi. Jedna su 
iaka za nuždnu uporabu, a druga su pravilna i nekoristna za takve 
poslove, ali koristna za građanski život. I ovaj se dieli na upo- 
rabu u ratu i u miru. Ali često zbiva se i protivno, da naime jedni 
imaju tjelesa slobodnih, a drugi duše. Jasno je ovo, da bi svi 
kazali, neka svi ostali služe onima, kojih se tjelesa razlikuju od 
drugih, kao slike bogova. Ako li je ovo istina glede tjelesa, mnogo 
je pravednije glede duše tako razlikovati. Ali nije jednako lako 
gledati ljepotu duše, kao tiela, Da su dakle nekoji po prirodi 

Životu 1943 3 


slobodni, a drugi robovi, jasno je, za koje je koristno i pravedno 
robovanje«, 

2. Naše primjetbe. Aristotel dakle kaže, da ima ljudi, koji 
su od prirode dobili jako tielo, a malo razuma; drugi opet slabo 
tielo, a jak razum, Između ove dvie vrste ljudi prema Aristotelu 
naravno postoji odnos roba i gospodara: tko je od prirode dobio 
jako tielo, a slab razum, naravno robuje onomu, koji je od pri- 
rode dobio slabo tielo, a jak razum. Aristotel govori o skrajnjem 
slučaju, gdje je netko od prirode dobio jako tielo, ali razuma tako 
malo, da jedva razumije, što mu se kaže ili naređuje. Ne treba 
dokazivati, da takav čovjek ne može živjeti samostalno, nego da 
treba nekoga, koji će se za njega brinuti, a kojemu će za uzvrat 
služiti. Aristotel ne izpituje, što vriedi za onaj slučaj, kad razlika 
između razuma jednoga i drugoga nije tako izrazita, ili kad je 
netko od prirode primio i jako tielo i jak razum, drugi opet uz 
slabo tielo i slab razum, Niti iztražuje slučaj, gdje se nečiji razum 
razvija i izobrazuje, te polagano i nadmašuje svoga gospodara. 
Zo se može i tielo razvijati. Pa i nazadovati može i razum | 
tielo. 

Aristotel si ovdje predstavlja neko posve zaostalo ili za- 
kržljalo ljudsko biće. Jamačno robovi obično niesu bili tako za- 
ostali ili zakržljali, inače ne bi bili mogli obavljati svih posala 
za svoje gospodare, te su se ovi mogli baviti samo politikom i 
zabavama. Zato svojom predpostavkom, da kadkada postoji slučaj, 
gdje netko ima jako tielo, a slab razum, svakako nije dokazao, 
da mogu ili moraju biti robovi i oni, koji imaju jak i dobro razvien 
razum. Bez sumnje su mnogi grčki gospodari bili manje daroviti 
i manje sposobni, nego li njihovi robovi. Pa i sam Aristotel priznaje, 
da se često puta dogodi protivno: »Često se puta dogodi pro- 
tivno, da naime jedni (robovi) imaju tjelesa slobodnih, a drugi 
(robovi) da imaju duše (slobodnih)«. Što treba u ovom slučaju 
učiniti, treba li takve robove proglasiti slobodnima ili ne, o tom 
Aristotel ništa ne kaže. 

Osim toga mogao je netko postati robom posve neovisno 
o svojim razumskim sposobnostima ili nesposobnostima, samo za- 
to, što nije izplatio svojih dugova, a osobito što je u ratu bio 
uhvaćen. Isto tako mogao je netko bez ikakve promjene svojih . 
sposobnosti postati opet slobodnim, bilo time što mu je gospodar 
poklonio slobodu ili što ga je netko adkupio ili što se sam oslo- 
bodio. Sam je Aristotel u svojoj oporuci poklonio svojim robovi- 
ma slobodu.“ On je uobće mišljenja: »Bolje je, svim robovima 
kao nagradu obećati slobodu« (beltion pasi tois doulois athlon 
prokeisthai ten eleutherian). Očito je, da Aristotel onaj izraz 
(physei — po prirodi) ne razumije tako, kao da izrazuje bit, koja 
je nepromjenljiva, nego samo u onom smislu, koji smo već prije 

spomenuli: prirodno, tj. logično, ali ne nuždno, Tako i mi kaže- 
mo, da je posve prirodno, da onaj, koji ima manje sposobnosti za 
upravljanje, traži kod drugoga službu, premda time ne postaje rob. 


3. Aristotelov stav prema protivnicima robstva. Da ovo naše 
shvaćanje odgovara Aristotelovoj misli, razabireno i iz njegova sta- 
va prema protivnome mišljenju. On veli!“ »Pa i oni, koji tvrde 
protivno, pravo govore, što nije teško vidjeti. Na dva se naime 
načina zove robovanje i rob, jer je netko i prema zakonu rob i 
u robstvu; a zakon je neki dogovor, u kojem kažu, da pripada 
pobjedniku, što je u ratu nadvladao. Ovo pravo mnogi, koji na 
govornički način pišu o zakonima, opisuju kao očitu nepravdu, kao 
da je silovito, ako će moći biti rob i pod vlašću, tko je silom 
svladan, premda može biti silom svladan i onaj, koji je prema 
sposobnosti bolji. | neki misle ovako, drugi onako, i među mudri- 
ma. Razlog je ove sumnje i razlike u nazorima taj, što i kreposl, 
koja je stekla vodstvo, može biti silom svladana; a u drugu ru- 
ku ono, što nadvladava, uviek ima nadmoć u nekom dobru. Tako 
se čini, da sila nije bez kreposti, nego da se sumnja odnosi samo 
na pravo. Zato se nekima čini, da je pravo blagohotnost; drugima 
opet, da je upravo ovo pravo, da bolji vlada, budući da su raz- 
lozi oprečni te prema tome ne zahtievaju niti nešto nasilno niti 
uvjeravaju svojom snagom, da ne treba da vlada i gospoduje, što 
je bolje prema kreposti. Posve se suprotstavljaju pravu, kako 
misle, budući da je zakon neko pravo, što ratno robstvo smatraju 
pravednim, a ujedno osuđuju. Događa se naime, da početak ratova 
nije pravedan; a za onoga, koji nije dostojan, da robuje, neće 
nigdje nitko kazati, da je rob. Inače će se dogoditi, da će se smat- 
rati robovima i robskoga podrietla oni, za koje se čini, da su 
najplemenitijega podrietla, ako budu slučajno uhvaćeni i prodani. 
Zato neće da njih zovu robovima, nego samo barbarima. Ali kada 
tako govore, ništa drugo ne traže, nego li ono, što je po naravi 
rob, što smo na početku kazali. Nuždno naime ireba kazati, da su 
neki svagdje robovi, a neki nigdje; a isto tako i glede plemstva. 
Sami sebe smatraju plemićima ne samo kod kuće, nego svagdje; a 
barbarima samo kod kuće. Uvjereni su dakle, da je nešto naprosto 
plemenito i slobodno, a drugo da nije takvo naprosto«. Kao le- 
melj ovog uvjerenja Aristotel oznaćuje:*" »Kada tako govore, ni- 
ćim drugim ne razlikuju roba od slobodnoga nego li krepošću : 
zloćom; isto tako i dobroga i slaboga roda pripadnika. Traže naime, 
da se od dobrih rađa dobar, kao od čovjeka čovjek, i od živo- 
tinje životinja«. Ali primiećuje, da ovo pravilo ne vriedi uviek:" 
"Priroda teži za tim, da ovo čini često puta, ali ne može«. Ari- 
stotel ne kaže, da priroda teži za tim, da uviek, nego samo često- 
puta (pollakis) dobri roditelji imaju dobru djecu, 'a zli zlu. Ali 
priznaje, da se cvo niti čestoputa ne događa. 

Aristotelove misli, koje smo čuli, treba dobro promotriti. 
Priznao je, da nije sve jedno, je li netko bio zarobljen u pravednom 
ili u nepravednom ratu. Tko vodi nepravedan rat, jamačno nema 
prava, svojim protivnicima oduzimati slobodu, jer imaju pravo, 
odupirati se nepravednoj navali. Što dalje veli, da je pobjednik 
uviek nekako bolji od pobieđenoga, sigurno neće da time kaže, đa 
je naprosto bolji, nego samo u nekom pogledu, bilo u fizičkoj sili 
ili u prievari ili drugim sposobnostima, o kojima ne ovisi vrlina 
i dobrota naprosto, moralna dobrota ili krepost u strogom smislu. 
Znao je Aristolel, da u grčkoj poviesti niesu uviek Grci pobiedili 
u ratovima s Perzijancima, Da Aristotel nije smatrao svaki po- 
bjednički rat pravednim, ovo je izrazio kasnije značajnim rieči- 
ma:" »Niti spada na liečnika niti na kapetana, da nagovara ili 
sili, onaj bolestnike, ovaj pomorske putnike. Pa ipak mnogi misle, 
kako se čini, da je nasilno gospodstvo isto, što dragovoljno (prim- 
ljeno). Ono, što sami prema sebi smatraju nepravednim ili štetnim, 
ne stide se, vršili prema drugima, Oni zahtievaju, neka se nji- 
ma vlada pravedno, a sami se prema drugima ne brinu ni za 
kakvo pravo«, Očito je, da Aristotel ne priznaje svakomu po- 
bjedniku pravo, lišiti svoje protivnike slobode i učiniti ih robo- 
vima, pa niti pod izlikom, da je to za njih dobro, kaošto ni lieč- 
nik ne smije siliti bolestnika, da ga izlieči, Što dakle Aristotel 
kaže, da je nekima prirodno, da budu robovi, to ne znači, da 
oni, koji su sposobniji, imaju pravo, njima gospodovati, a ovi duž- 
nost, njima se pokoravati, odričući se svake svoje slobode. Na- 
pokon treba zabilježiti i ono Aristotelovo uvjerenje, jamačno ste- 
čeno na temelju izkustva, da podrietlo ne odlučuje uviek o spo- 
sobnostima, gospodskim ili robskim, nego da često puta plemeniti 
i gospodski roditelji imaju djecu, koja su posve zaostala, pa se 
ipak ne smatraju robovima. Sve ovo treba uvažiti, da se izpravno 
shvati Aristotelov izraz »neki su po prirodi gospodari, a drugi 
robovi«, 


Iz razloga, koji su bili navedeni i sa strane onih, koji bra- 
ne, i onih, koji zabacuju mnienje, da su neki po prirodi gospo- 
dari, a drugi robovi, Aristotel izvodi ovaj konačni zaključak:“" »Da 
sumnja dakle ima svoj razlog, i da niesu jedni po naravi robovi, 
a drugi slobodni, ovo je jasno. Isto tako, da između nekih po- 
stoji ova razlika zato, jer jednima koristi, što su robovi, a dru- 
Sima, što su gospodari; i da je pravo, i da nuždno jedno stoji pod 
vlašću, a drugo vlada na onaj način vlasti, koji odgovara prirodi. 
Ali loše gospodovanje bez koristi je za obojicu. Isto naime ko- 
risti dielu i cjelini, tielu i duši. A rob je neki dio svoga gospo- 
dara, kao neki dio, koji ima dušu, ali koji je tielom od njega 
odieljen. Zato je i neko prijateljstvo između roba i gospodara 
obojici koristno, onima, koji su po prirodi sklopili svoj odnos, 

A. drugima, koji niesu na ovaj način postali među sobom robom 
i gospodarom, nego prema zakonu i silom, protivno«. 

Aristotel dakle na svršetku svoje razprave o pitanju, jesu li 
neki po prirodi robovi, a drugi slobodni, postavlja tri teze. Prva 
teza: Nema takve prirodne razlike. Druga teza: Mogu razni ljudi 
sklopiti među sobom odnos roba i gospodara, ako ovo iraži nji- 
hova uzajamna korist. Treća leza: Netko može poslati robom i 
protiv svoje volje, zakonom i silom. Odatle izvodi, da postoji iz- 
među jednog i drugog robstva velika razlika glede prijateljstva: 
dragovoljno robstvo može biti skopčano s prijateljstvom, ali pri- 
silno robstvo ne. Zašto ne može biti, ne kaže izričito; ali na te- 
melju njegove razprave o prijateljstvu možemo razumjeti, da zato, 
što onaj, koji je silom zarobljen ne može ljubiti svoga gospodara. 


4. Što dakle Aristotel misli. Vidimo, da nije istina, što se 
toliko puta tvrdi, kao da su prema Aristotelu jedni po svojoj na- 
ravi robovi, a drugi gospodari. On samo kaže, da uzajamna korist 
često puta zahtieva, da jedan traži gospodara, a drugi roba. Ali 
zato bismo bolje preveli grčku rieč »doulos« sa »službenik«, nego li 
sa »rob«, osim za one, koji su silom podloženi drugomu na služ- 
bovanje. Tako i danas razlikujemo između službenika ili sluge 
i zarobljenika, osobito ratnog zarobljenika i robijaša, koji je osu- 
den na prisilni rad, Drugoga samo u prenesenom smislu zovemo 
katkada robom, kada naime hoćemo da izilaknemo, kako neiko 
nerado i težko poput roba vrši svoju službu. 

Još jednu činjenicu treba spomenuti, koja nas potvrđuje u 
našem shvaćanju. Aristotel više puta kaže, da je jedan po pri- 
rodi (physei) rob, a drugi gospodar, ali nikad ne kaže, da je po 
»svojoj« (heautou) prirodi takav, nego bez ove zamjenice. Zato 
ne smiemo ni u prievodu dodati ove zamjenice, nego moramo 
jednostavno kazati: po naravi ili po prirodi, ili još jasnije: na- 
ravno ili prirodno, posve naravno ili posve prirodno, makar ne 
nuždno, 

Isti smisao predpostavlja Aristotelova nauka o razlici iz- 
među gospodarskoga i robskoga znanja. Pošto je ustanovio, što je 
rob, i u kojem značenju možemo kazati, da su neki po naravi ro- 
bovi, a drugi gospodari, izpiluje, koje znanje treba da ima rob, 
a koje gospodar kao takav:“' »Biti će i gospodarsko i robsko zna- 
nje. Robsko n. pr. ono, koje je netko naučavao u Sirakuzi, jer 
je tamo netko za plaću naučavao djecu, kako treba vršiti po re- 
du razne službe. Takvo će biti obično i računstvo, kaošto i ku- 
hačka vještina i druge slične vrste posluživanja, jer je jedno čast- 
nije od drugoga, drugo opet nuždnije, a prema poslovici rob mo- 
že zamieniti roba, gospodar gospodara. Svako je dakle takvo zna- 
dje robsko; a gospodarsko je znanje ono, koje se odnosi na upo- 
rabu robova, jer gospodar nije time, što je posjednik robova, ne- 
go što se njima služi. Ali ova znanost nema ništa velikoga ni 

sjajnoga, jer gospodar mora znati robu zapoviedati, što ovaj tre- 
ba da znade učiniti. Oni dakle, koji se mogu osloboditi ovoga 
tereta, prepuštaju ga upraviteljima, a sami se bave politikom ili 
lilozofijom«, 

Od znanja, koje mora imati gospodar i rob kao takav, Ari- 
stotel razlikuje znanje, koje se odnosi na sticanje. On veli:“ 
»Znanje, koje se odnosi na sticanje, razlikuje se od obje ove 
vrste, kao pravedno znanje, budući da se odnosi na neki rat ili 
na lov«. Kod rata i kod lova treba paziti na pravdu, kao i kod 
sticanja dobara, i obratno. Aristotel ovo predpostavlja kao istinu, 
koja se po sebi razumije te je obćenito priznata tako, da je ne 
treba dokazivati, Lako razumiemo, zašto znanje sticanja nije isto- 
vjetno sa znanjem, niti sa gospodarskim nili sa robskim znanjem. 
Sticanje naime nije niti upravljanje niti izvađanje, a gospodar kao 
takav upravlja, rob izvodi. Ali i gospodar i rob može imati zna- 
nje sticanja pod drugim vidikom, a ne kao gospodar ili rob. 

Svoju razpravu Aristotel kratko završuje riečima:“ »O ro- 
bu i gospodaru neka je dakle ovako određeno«. Kako? Koja je 
dakle Aristotelova nauka o robstvu? Što tvrdi, a čega ne tvrdi, 
nego mu se krivo pripisuje, ovo možemo na svršetku naše razprave 
odrediti. Temelj, na kojem je sagradio svoju filozofiju robstva, 
kao i uobće družtvenoga života, je činjenica, da su ljudi jedni 
na druge navezani te nitko nije sam sebi dovoljan. Svatko tre- 
ba nekoga drugoga, Ove su potrebe najrazličitije vrste, kojima 
se udovoljava raznim oblicima družtvovnog života. Zajednica iz- 
među gospodara i roba osniva se na tome, što jedni imaju ra- 
zumske sposobnosti, ali im ne dostaje tjelesnih sila; drugi obratno 
imaju dosta tjelesne snage, ali manje razuma, Aristotel ne spo- 
minje drugih velikih razlika, koje isto tako stvaraju neku ovis- 
nost jednoga od drugoga, kao bogalstvo i siromaštvo, mnogi pri- 
iatelji i osamljenost. Jamačno ovdje, kod izpilivanja podrieltla 
robstva, Aristotel ne zalazi u ono konkretno promatranje i opi- 
sivanje životnih prilika, koje s tolikim udivljenjem i veseljem 
slušamo na bezbrojnim mjestima njegove filozofije ljudskoga ži- 
vota, t.j. u njegovoj Etici i Politici, kamo spadaju i najljepši 
dielovi njegove Retorike. Čini se, kao da mu tema nije bila simpa- 
tična, Zato je želio, neka se svim robovima obećaje sloboda, ba- 
rem kao nagrada za njihovu vjernost; Ovoj njegovoj želji odgovara 
1 njegovo opravdavanje robstva, koje je postojalo u njegovo vrie- 
me, Razlozi naime, koje navodi kao neko opravdanje robstva, ne 
dokazuju više, nego li to, da je službenički odnos prirodna usta- 
nova, a ne da službenici moraju gubiti slobodu, niti da gospoda: 
može sa svojim službenicima ili robovima postupati kako mu dra- 
go, kao da ovi nemaju nikakva prava. Niti ikako napominje, čiji 
bi bio rob onaj, koji je od rođenja ili kasnije dobio jako tielo, « 
manje razuma. Da li roditelji s njime mogu ili čak i moraju po- 

siupati kao s robom ili ga prodati, o tom Aristotel ne govori. Bez 
sumnje roditelji prema Aristotelu nijesu dužni lišiti slobode svoje 
diete, koje ima zdravo i jako tielo, a razumom zaostaje. Dapače, 
ako su roditelji bogati, moći će takvo diete provoditi i gospodski 
život i služiti se robovima, koji će biti inteligentniji od njega. Ako 
li roditelji nijesu bogati, ili ako nema nikoga, koji bi ga držao kod 
sebe te se za njega brinuo, morat će lražiti službu kod nekoga, 
kojemu će moći biti od koristi, a koji će se zalo brinuti za nje- 
gove potrebe. Gospodar morat će se dobro za njega brinuti, jer 
ovo zahtieva uzajamna korist, kako Aristotel veli. Da se onaj, koji 
traži kod drugoga službu, mora lišiti svoje slobode i svakog osob- 
nog prava, Aristotel nikako ne napominje. Svi oni razlozi, koje 
navodi, promatrajući i životinje i čovjeka, dokazuju samo to, da 
je kod svake zajednice i zajedničkoga djelovanja nuždno neko vod- 
stvo; a ne dokazuju, da vodstvo uništava svaku slobodu. Prema 
Aristotelu gospodarsko-službenički odnos potječe iz uzajamne ko- 
risti, koja sigurno ne bi postojala, kad bi službenik morao sve 
žrtvovati, a da gospodar ne bi trebao udovoljavati njegovim potre- 
bama. Aristotel ovo i priznaje, kad kaže, da je loše gospodovanje 
na štetu i gospodaru i robu. Što dakle prema njemu rob ima ovo 
posebno svojstvo, da nije samo čovjek, nego i nečije vlastničtvo, 
ne znači, da gospodar može sa svojim robom postupati kao s ži- 
votinjom, koju može bez nepravde i ubiti. Robu ostaju sva prava, 
koja mu pripadaju kao čovjeku, dapače i pravo na prijateljstvo 
sa svojim gospodarom. Ne znači dakle posjedovanje roba isto 
kao posjedovanje životinje ili koje nežive stvari, Aristotel ne tu- 
mači, u čemu stoji posjedovanje roba, u kojim pravima i dužno- 
stima sa strane gospodara i roba. Njegov se glavni interes kreće 
oko pitanja, da li uobće neki čovjek može postati vlastničivom ili 
posjedom nekog drugog čovjeka; da li se to ne protivi prirodnom 
pravu; da li nije štetno po roba. Budući da predpostavlja, da rob 
nije lišen svakog prava, zato mu se čini, da se robstvo ne pro- 
tivi nuždno prirodnomu pravu niti robovoj koristi. Ipak ne po- 
stavlja ove svoje teze kao sigurno izpravne. Preoslaje pitanje, ka- 
ko netko može postali tudim vlasiničivom Arislolel spominje sa- 
mo jedan način: zakon, osobilo onaj, koji se tiče ratnih zarob- 
ljenika. Ali priznaje, da niti ovi nijesu nuždno robovi zato, što su 
pobieđeni i uhvaćeni, Da bi nelko mogao bili poradi kojega zlo- 
čina osuđen na robstvo, o tom Aristolel ne govori. Niti ne spo- 
minje mogućnosti, da bi roditelji prodali svoju djecu kao robove, 
Niti da bi netko mogao sam dragovoljno postati robom. Niti đa 
bi neiko smio silom drugoga učiniti robom. 


1Y. POVJESTNIČARI O ARISTOTELU 

Pošto smo svestrano promotrili, što Aristotel sam kaže, i 

kako sam sebe tumači, lako ćemo prosudili, jesu li izpravni pri 

zi njegove nauke, što ih nalazimo kod raznih, pa i najuglednijih 
Prikazivača Aristotelove misli. 

1. Ed, Zeller, najslavniji povjestničar grčke filozofije, ovako 
prikazuje Aristotelovu nauku o robstvu:" »Robstvu posvetio je Ari- 
stotel posebnu pažnju, u jednu ruku, da istraži, je li nuždno i 
opravdano; u drugu ruku, da odredi, kako treba s robovima po- 
stupati. Da je robstvo nuždno, ovo izvodi iz same prirode kućne 
zajednice, jer njezine potrebe traže ne samo takvo oruđe, koje 
nema života, nego i živo i razumno oruđe. A oruđe je vlastničivo 
onoga, koji se njime služi. Da bude dakle kućna zajednica podpu- 
noma uređena, nuždni su i ljudi, koji su vlastničivo gospodarevo, 
naime robovi. Da je ovo vlasiničtvo i pravedno, da je robstvo osno- 
vano ne samo pozitivnim zakonom, kako su već tada neki tvrdili, 
nego da počiva i na prirodi, naš filozof hoće da dokaže iz činje- 
nice, da su prirodne sposobnosti ljudi različite. Oni, koji su po 
prirodi sposobni samo za tjelesne poslove, stoje, kako se dolikuje, 
pod vlašću onih, koji su sposobni duhovne djelatnosti, jer ovi stoje 
iznad onih, kao bogovi nad ljudima, ili kao ljudi nad životinjama, 
Dapače Aristotel tvrdi, da je priroda zapravo htjela obojicu (gos- 
podara i roba) razlikovati u tjelesnom pogledu, i da je samo ne- 
ka nepravilnost, ako jedni imaju dušu, a drugi tielo slobodnih. 
Budući da je obično u istinu ovaj odnos između barbara i He- 
lena, oni su rođeni robovi ovih. Aristotelu se dakle čini, da nije 
samo robstvo opravdano, nego i rat za sticanje robova, dok se 
robstvo ograničuje na one, koji su od naravi za to određeni. 
Istom onda nije više pravedno, ako takvi postaju robovima, koji 
Po svojoj prirodi treba da vladaju. Ako se s ratnim zarobljenicima 
postupa jednostavno kao s robovima, Aristotel toga ne može odo- 
bravati, jer i najbolji mogu biti uhvaćeni, pa i oni, koji su bili 
posve nepravedno napadnuti. Prema ovim se načelima mora da- 
kako ravnati odnos izmeću gospodara i roba. Ako žena ima ne- 
valjanu (ungiltig), dječak nepotpunu (unvollendet) volju, rob ne- 
ma nikakve volje. Njegova je volja u njegovu gospodaru. Posluš- 
nost i uporabivost za službu jedina su krepost, koje je sposoban, 
Da robu kao čovjeku mora pripadati i neka posebna krepost, Ari- 
stotel istina, priznaje. Ali odmah dodaje, da ovo može kod nje- 
ga biti samo u veoma malenom stepenu. Isto tako preporučuje 
blago i čovječno postupanje prema robovima. Od gospodara traži, 
neka ih odgoji za krepost, koje su sposobni, te mu savjetuje, obe- 
ćati im slobodu kao nagradu za dobro vladanje. Ipak neka bude 
gospodareva vlast u cjelosti despotska, i njegova ljubav prema 
robu neka bude isto tako nemoguća, kao ljubav bogova prema 
ljudima. Da ovo vriedi za roba samo kao roba, a ne kao čovje- 
ka, ovo je mišljenje filozofu na čast, ipak je nedosljedno. Iz- 
pravnije posljedice, naime da čovjek kao takav ne može biti rob, 
Aristotel nije povukao; zato je odviše jako u njemu živio grčki 
običaj i grčki način mišljenja«. Tako slavni povjestničar grčke 
filozofije Ed. Zeller prikazuje Aristotelovu filozofiju robstva. 


2" Die Philosophie đer Griechen, IL, Teil, 2. Abt., 4. izd., Leipzig 1921, 
str. 690—693. 

Naš odgovor Zelleru. On predpostavlja, da je prema Ari- 
stotelu »živo oruđe« isto, što rob, neka definicija roba. Ova je 
predpostavka posve kriva. Aristotel istina kaže, da je rob živo 
oruđe, ali ne samo rob, nego svaki pomoćnik je neka vrsta oruda. 
Zato se Aristotel, izpitujući, što je rob, ne zadovoljava odgo- 
vorom, da je rob živo oruđe, nego dalje traži definiciju roba. 
Kazati dakle, da je u kućnoj zajednici nuždno živo oruđe, ne 
znači isto, što kazati, da su nuždni robovi, nego su dovoljni i 
slobodni pomoćnici. 


Isto tako nije istina, da svako oruđe pripada kao vlastničtvo 
onomu, koji se njime služi. Aristotel samo kaže, da je vlastničtvo 
neka vrsta oruđa, a ne da je svako oruđe vlastničtvo onoga, koji 
se njime služi. Ne sliedi dakle, da mora »živo oruđe« biti vlast- 
ničtvo onoga, koji se njime služi ili onoga, kojemu služi. 

Nije istina, da Aristotel nastoji, kako bi dokazao da se vlast- 
ničtvo »živog oruđa« osniva na prirodi. On dokazuje, da na te- 
melju prirodnih svojstava i potreba počiva razlika između onoga, 
koji vlada ili upravlja, i onoga, koji stoji pod vladom ili upravom. 
Ali on nikako ne nastoji, kako bi dokazao, da je onaj, koji u- 
pravlja, nuždno i vlastnik onoga, koji stoji pod njegovom upravom. 
Jamačno Aristotel nije mislio, da su atenski arhonti bili vlastnici 
čitave atenske države, niti se sam osjećao ičijim vlastničtvom, 
makar bio podložan vlastima. Svi razlozi, koje Zeller navodi kao 
Aristotelove dokaze, da je robstvo prirodna uredba, dokazuju sa- 
mo to, da u zajednici takvih raznih suradnika svrsi čitave za- 
jednice i njezinoj zajedničkoj koristi bolje odgovara, a kadkada 
i jedino to odgovara, da oni vode ili upravljaju zajedničkim ra- 
dom, koji imaju veće razumske sposobnosti, a ostali da se dadu 
voditi, a ne da su ovi vlastničtvo onih. Niti odnos između Helena 
i barbara Aristotel drukčije zamišlja. Heleni su sposobniji za vod- 
stvo, nego li barbari, ali Heleni nijesu time i vlastnici svih bar- 
bara, Niti su Heleni među sobom jednaki, te bi se i kod njih ope- 
tovalo pitanje, tko je zapravo vlastnik svih barbara. Dapače onaj 
helenski narced, koji nadvisuje sve ostale helenske narode svo- 
jim umnim sposobnostima, morao bi biti vlastnik svih ovih, ako se 
ono načelo dosljedno provodi. Bez sumnje, Aristotel neće da ide 
tako daleko. 


Zeller veli, da »Aristotel odobrava rat, koji iđe za tim, da 
se dobiju robovi (Krieg zur Erwerbung von Sklaven), ali samo 
dok se robstvo ograničuje na one, koji su od naravi za to odre- 
đeni; i da istom onda rat postaje nepravednim, kada postaju ro- 
bovima takvi, koji bi po svojoj naravi morali vladati; ako se 
s ratnim zarobljenicima bez daljnjega postupa kao s robovima, 
toga Aristotel ne može odobravati, jer mogu biti zarobljeni i oni, 
koji su najbolji i koji su bili posve nepravedno napadnuti«. Za 
.svoju se tvrdnju Želler poziva na Aristotelove rieči,“ a da ih ne 

navodi niti u originalu niti u prievodu. Promotrimo dakle izvorni 
tekst, dodavši i prijašnja tri redka (dakle 20—26): »ei oun he 
physis methen mete ateles poiei mete maten, anagkaion ton anthro- 
pon heneken auta panta pepoiekenai ten physin; dio kai he po- 
lemike physei ktetike pos estai. he gar thereutike meros autes, 
he dei chresthai pros te ta theria, kai ton anthropon hosoi pe- 
phykotes archesthai me thelousin, hos physei dikaion touton onta 
ton polemon«. T, j.: Ako dakle priroda ništa ne čini niti nesavr- 
šeno niti uzalud, nužno je priroda sve ovo (naime što je prije 
kazao: da biline služe životinjama kao hrana, a životinje čovjeku 
za hranu i odielo) priroda učinila poradi ljudi. Zato biti će i ratna 
vještina na neki način po naravi vještina sticanja. Lovačka je 
naime vještina neki njezin dio, kojom se treba služiti i prema ži- 
votinjama i prema svim onim ljudima, koji su po svojoj prirodi 
određeni, da stoje pod upravom, pa ipak neće, budući da je po 
prirodi ovaj rat pravedan«, Slied je Aristotelovih misli ovaj: Pri- 
roda je sve učinila poradi ljudi. Sve treba da služi ljuđima; dakle 
i ratna vještina i lovačka vještina, koja je neki dio ratne vještine. 
Zato je i rat i lov pravedan, jer odgovara prirodi, Sam je Ari- 
stotel prije kazao, da nije svaki rat (i lov) pravedan, Kada je rai 
uobće pravedan, o tom ovdje ništa ne spominje. Ali ovdje kaže, 
da je pravedan rat, kada se lovačka vještina upotrebljava. pre- 
ma onim ljudima, kojima je prirodno, da stoje pod upravom, pa 
ipak neće da stoje pod upravom. Aristotel ne spominje izraza 
»doulos — rob«, niti »douleuein — robovati, nego »archein — 
vladati ili upravljati« i »archesthai — stajati pod vladom ili u- 
pravom«. Nije dakle nuždno, ovdje Aristotelu pripisivati mišljenje, 
da odobrava lov, kojim neki ljudi postaju neograničeno vlastničtvo 
drugih, nego samo podanici (archomenoi), koji dakako ne uživaju 
podpune slobode i svih prava, ali opet nijesu bez svakog prava. Niti 
Aristotel misli, da oni, koji upravljaju, nemaju nikakvih dužnosti 
prema svojim podanicima, nego samo prava. 

Što Zeller dalje kaže, da prema Aristotelu žena ima ne- 
valjanu volju, dječak nedovršenu, a rob nikakve volje, nego đa 
je njegova volja u gospodaru, ima dobar smisao. Žena ne odlučuje, 
premda je savjetnica svoga muža, a ne robkinja; dječak niti ne 
odlučuje niti se ne pita za savjet, dok ne naraste; a rob niti ne 
odlučuje niti se ne pita za savjet, kao da ima pravo tražiti, da 
Sa se pita; ali to vriedi samo za roba kao takva, a ne za roba kao 
čovjeka, koji može biti iskusan i mudar savjetnik. Što opet veli, 
da robova krepost može biti samo veoma malena, isto tako vriedi 
za roba kao takva, jer rob kao takav treba samo da izvodi gos- 
podareve naredbe, a ne da ih zamisli. Ali kao čovjek može i rob 
imati veliku krepost. 

Napokon, što Zeller tvrdi, da prema Aristotelu ne može 
postojati ljubav gospodara prema robu, protivi se izričitoj Aristo- 
telovoj izjavi, da treba razlikovati između roba kao takva i roba 
kao čovjeka. Aristotel kaže, da između gospodara i roba kao takva 

ne može postojati prijateljstvo, ali dopušta, da može postojati pri- 
iateljstvo između gospodara i roba kao čovjeka. Zeller na to pri- 
mjećuje, da Aristotel poradi toga zaslužuje svaku čast, ali da 
ie time počinio nedosljednost. Prema Zelleru Aristotel bi morao 
zaključiti, da čovjek kao takav uobće ne može biti rob, Zellerov pri- 
govor moramo odkloniti kao neosnovan. Niti je Aristotel pogriešio 
time, što je razlikovao između roba kao takva i roba kao čovjeka, 
niti je rekao, da čovjek kao takav može biti rob. Zato ne možemo 
govoriti o nekoj častnoj Aristotelovoj nedosljednosti u filozofiji 
robstva, 


2. Zellerov je prikaz Aristotelove nauke o robstvu tipičan 
kod kasnijih povjestničara. Da čujemo, što kaže glasoviti Th. 
Gomperz:* »Ništa nije za njega (Aristotela) u našim očima čast- 
nije u ovoj stvari nego li njegova nedosljednost... Očevidno po- 
stoji dubok jaz između raznih nauka našeg filozofa o robskom 
odnosu. Rob je prema njemu u jednu ruku samo stvar i oruđe 
-- jedno oruđe na mjesto mnogostrukog; oruđe, koje ima dušu; 
živo vlastničtvo poput domaće životinje, konja ili goveda; treba 
mu samo malo kreposti; gospodareva korist je njegov vrhovni 
zakon; prijateljstvo između slobodnih i robova je isto tako ne- 
moguće, kao između rukotvorca i njegova oruđa. U drugu ruku 
opet ima ovo vriediti samo za roba kao takva, a ne za njega kao 
čovjeka... Nama se: čini, da je ovo razlikovanje samo cjepidlača- 
renje... Kod razpravljanja o tom predmetu nosile su ga razne 
struje sad na jednu sad na drugu stranu. Uzalud je nastojao, kako 
bi ostao tvrd prema čovjekoljubivim pokretima vremena. Ovi su 
ostavili i u njegovoj teoriji jasne tragove, kaošto su ga podpu- 
noma rukovodili u praksi, Da je sve, što kod njegove nauke o rob- 
stvu čini dojam tvrdoće i okrutnosti, proisteklo iz njegove glave, 
a ne iz njegova srdca, to nam svjedoče odredbe njegove oporuke, 
koje su poklonile slobodu mnogim, ako ne većini članova nje- 
dova velikoga kućanstva«. Naš je odgovor isti, koji smo dali 
Zelleru, 


3. H. Meyer piše u svojoj izvrstnoj poviesti slare filozofije:“ 
»Kućna zajednica uključuje prema shvaćanju, koje je iada bilo 
gotovo obćenito, i odnos gospodara i roba. Pa i Aristotel misli, da 
je »živo oruđe« slobodnomu Grku nuždno za to, da na mjestu 
njega obavlja kućne poslove i da se brine za njegove životne 
potrebe... Protiv slobodarskih ideja nekih sofista, prema kojima 
se robstvo protivi prirodi te je postalo samo zakonom, i koji su 
naučavali, da su svi ljudi slobodni, Aristotel zauzima borben stav. 
On zastupa stanovište reakcije i nastoji, kako bi dokazao, da se 
osniva na prirodnom redu. Manjak u razumskoj sposobnosti je, 
razlog zašto je neki čovjek po prirodi rob. Onaj je rob, koji se 
tako od normalnoga tipa čovjeka udaljuje, kao duša od tiela ili 





#% Griechische Denker, HI. sv., 4. izd., Berlin 1931, str, 280—282. 
st Geschichte der alten Philosophie, Miinchen 1925, str. 363—364. 

životinja od čovjeka; nada sve onaj, koji ima samo toliko razuma, 
da može primiti razumske zahtjeve drugih, a da sam ne može biti 
izvor takvih zahtjeva. Aristotel dakle misli, da se podložnost osni“ 
va na nekoj prirodnoj duševnoj kakvoći, koja daje pravo, upo- 
trebljavati kao sredstvo za svrhu takve, koji su nesposobni za sa- 
mostalni razvitak razuma i osobnosti«. I Meyer dakle krivo pred- 
postavlja, da je prema Aristotelu »živo oruđe« isto, što rob. Sje- 
timo se, gdje Aristotel svakoga pomoćnika, a ne samo roba, zave 
oruđem, dakle živim oruđem. Što dakle Aristotel veli, da je u 
kućnoj zajednici nuždno živo oruđe, ne dokazuje, da je prema 
njemu nuždno robstvo. Isio tako nije jasno, u kojem smislu tre- 
ba ražumnjeh, da manjak u razumskoj sposobnosli čini prirodnim 
robom. 


4. W. D. Ross, slavni englezki aristoteličar, zaključuje svoj 
prikaz Aristotelove nauke o robstvu ovim riečima:"" »Što se kod 
Aristotelova pogleda (na robstvo) ne može preporučiti, to je nje- 
govo dieljenje ljudskoga roda na dva diela. Tu je neprekidna 
gradacija ljudi pod oba vidika, moralnim i intelektualnim. Ova 
gradacija vodi i vodit će po svoj prilici uviek nekom sistemu 
podređivanja. Ali u takvu sistemu ne bi se smio ni jedan član 
smatrati jednostavnim živim oruđem. Aristotelova razprava o pi- 
tanju sadržaje u sebi prikriveno oprovrgnuće njegove teorije. On 
priznaje, da rob nije mrtva materija, nego da ima onu podređenu 
vrstu razuma, koja ga usposobljuje, da može ne samo mehanički 
slušati, kad mu se nešto zapoviedi, nego da može razumjeti i 
dokaz. A opet u drugu ruku kaže, da ipak rob kao rob ne može 
biti prijatelj svoga “ospodara, a kao čovjek da može biti (njegov 
prijatelj). Ali njegova priroda ne može biti tako razdieljena. Ako 
je čovjek, ne može biti samo živo oruđe«. Kao Zeller, Gomperz, 
Meyer i dr., tako i Ross krivo predpostavlja, da je prema Ari- 
stotelu samo rob živo oruđe i zabacuje razliku između roba kao 
takva i roba kao čovjeka, 


5. M.-D. Roland - Gosselin"" u svom dragocjenom djelu o 
Aristotelu veli: »Aristotel pokazuje se dosta humanim u pogledu 
robova. On hoće, da se s njima postupa bez silovitosti; obećanjem 
slobode može se, tako misli, sve od njih postići; doista poklonio 
je na samrti slobodu svim onima, koji su stajali u njegovoj osobnoj 
službi, Ali on dopušta, da su neki ljudi po samoj prirodi odre- 
đeni za robstvo, jer im ne dostaje razuma, dok se iztiču svojim 
sposobnostima za materijalni rad. Koliko ih ima imeđu našim 
suvremenim poganima, koji po tiho isto misle? Aristotel imao je 
barem ovu izpriku: time, što je proglasio, da su neki ljudi po 
prirodi robovi, ograničio je obseg robstva, jer je iz toga sliedilo, 
da nijedan slobodan čovjek nije mogao postati robom, pa: niti 
nakon nekog rata, silom nekog pobjednika«. Čini se, da je u ovim 


#1 Aristotle, London 1923, str, 240—242. 
5* Aristote, Paris 1928, str, 141—142. 

riečima sadržano isto shvaćanje Aristotelove izreke »neki su po 
prirodi robovi«, koje smo susreli kod Zellera i drugih. Ali što 
pisac tvrdi, da je Aristotel time ograničio robstvo, ne sliedi, jer 
Aristotel nije kazao, da samo oni mogu biti robovi, koji su po 
prirodi za to određeni. 


6. Z. Gonzalez,“ slavni španjolski povjestničar filozofije, naj- 
prije opetuje obično shvaćanje Aristotelove nauke o robstvu: »Sta- 
Širanin poput svojih predšasnika gleda u robovima bića, koja su 
prirodno niža, Za njega je robslvo uredba, koja se osniva na sa- 
moj prirodi. Rob je biće, koje je između životinje i slobodnog 
čovjeka. Ipak je Aristotelova nauka gleda načina, kako ireba s ro- 
bovima postupati, razumnija i čovječnija od Platonove, jer nau- 
čava, da je dolično i pravedno, odrediti svršelak robstva i po- 
kloniti slobodu robu u određenom roku«, Ali anda dodaje: »Dobro 
je i to primietiti: Kad Aristotel kaže, da su neki ljudi prirodno 
robovi, ovo ne valja tako shvatiti, kao da ih je priroda učinila 
takvima ili kao da prirodni zakon ovo zahtieva. Smisao je ovaj: 
Kaošto ima ljudi, koji su obdareni razumnim sposobnostima i sret- 
nim razpoloženjima za krepost, za znanje i zapoviedanje, tako ima 
i drugih, prema kojima priroda nije bila tako darežljiva, koji imaju 
dušu prirodno servilnu, nizke sklonosti i neki stepen prirođene 
tuposti. Odatle dolazi, da je za ovu vrstu ljudi robstvo i podre- 
đenost kao prirođena stvar. Ako samo s malo pažnje čitamo 
Aristotelova mjesta, koja se tiču ovoga predmeta, lako ćemo se 
uvjeriti, da je to doista smisao njegove nauke, barem u većem 
dielu spomenutih mjesta; da je robstvo nekim ljudima prirodno. 
Ipak moramo priznati, da neka od ovih mjesta nije, kako se čini, 
lako na prvi pogled dovesti u sklad s ovim tumačenjem«, Tako 
slavni španjolski filozof i povjestničar filozofije Z. Gonzalez, 


Priznajemo, da je dobra njegova primjetba. Na temelju na- 
šeg svestranog iztraživanja Aristotelove nauke, u koliko se ikako 
odnosi na robstvo, upoznali smo, da doisia nemamo pravo, Ari- 
stotelu pripisivati onih velikih zabluda, koje mu se obično spoči- 
tavaju: naime da je svako živo oruđe rob; da su nekoji po samoj 
svojoj naravi određeni za to, da budu ili gospodari ili robovi; da 
je Aristotel bio nedosljedan, što je razlikovao između roba kao 
roba i kao čovjeka; da je Aristotel u praksi napuštao svoju 
teoriju. Ali priznajemo i to, da bismo željeli, neka bi Aristotel 
bio otvorenije govorio, pa makar se time zamjerio pobornicima 
istinitoga robstva svih vremena. 


Franjo Šanc D. 1. 





“ Histoire de la philosopbie. na francuzki preveo G. de Pascal, Paris 
1890, i sv, str. 324—325. 

